તો, ફિલ્મમાં એક રિઝવાન એહમદ (વિનોદ મેહરાનો પુત્ર રોહન મેહરા) છે, જે અલાહાબાદથી કંઈ બનવા મુંબઈ આવ્યો છે. એને શૅરબજારનું સારું નૉલેજ છે, ને એનો આદર્શ છે શૅરબજારનો કિંગ, અબજોપતિ શકુન કોઠારી (સૈફ અલી ખાન). એ પોતાની પત્નીને મંદિરાબેન (ચિત્રાંગદા સિંહ) કહીને બોલાવે છે. રિઝવાન યેનકેન પ્રકારેણ એક મસમોટી શૅરટ્રેડિંગ કંપનીમાં બ્રોકરની નોકરી મેળવે છે, જ્યાં એની મુલાકાત પ્રિયા (રાધિકા આપ્ટે) સાથે થાય છે. આ નોકરી થકી એને એના આદર્શ શકુન માટે સોદા કરવાનો મોકો મળે છે. શકુન વિશે અફવા ઊડતી રહે છે કે એ તો સાલો ફ્રૉડ છે, પત્રકારોને મુઠ્ઠીમાં રાખીને બેઠો છે, વગેરે. શકુન સાથેની રિઝવાનની નિકટતા એને ક્યાંથી ક્યાં લઈ જાય છે એ સવાબે કલાકમાં ડિરેક્ટર આપણને દેખાડે છે.